# data[].attributes.headline
Αξιοποιώντας το ψηφιακ

# data[].attributes.body
Αξιοποιώντας το ψηφιακό εργαλείο CmapTools, οι μαθητές της ΣΤ΄ τάξης δημιούργησαν έναν εννοιολογικό χάρτη με κεντρική έννοια τη μέλισσα.

Η δράση αποτέλεσε μια δημιουργική ευκαιρία για αναστοχασμό, οργάνωση και σύνδεση των γνώσεων που αποκτήθηκαν μέσα από το πρόγραμμα «Μικροί εξερευνητές εν δράσει: Ταξίδι στον πλανήτη Μέλισσα». Παράλληλα, ενίσχυσε τις ψηφιακές δεξιότητες των μαθητών και ανέδειξε τη σημασία της δημιουργικής αξιοποίησης των ψηφιακών εργαλείων στην εκπαιδευτική διαδικασία.

# data[].attributes.attachment_link.authors[].name
1ο Δημοτικό Σχολείο Χίου

# data[].attributes.attachment_link.title
Δημιουργία εννοιολογικού χάρτη για τη μέλισσα με το Cmap Tool

# data[].attributes.attachment_link.description
Αξιοποιώντας το ψηφιακό εργαλείο CmapTools, οι μαθητές της ΣΤ΄ τάξης δημιούργησαν έναν εννοιολογικό χάρτη με κεντρική έννοια τη μέλισσα.

# data[].attributes.headline
Τραγουδάμε για τη μέλι

# data[].attributes.body
Τραγουδάμε για τη μέλισσα!

# data[].attributes.attachment_link.title
Σώσε τη Μέλισσα

# data[].attributes.attachment_link.metadata.title
Σώσε τη Μέλισσα

# data[].attributes.headline
Γιορτάζουμε κα

# data[].attributes.body
Γιορτάζουμε και παίζουμε!

Με αφορμή την Παγκόσμια Ημέρα Μέλισσας, οι μαθητές της ΣΤ΄ τάξης
δημιούργησαν ένα επιτραπέζιο παιχνίδι με θέμα τη μέλισσα και το
παρουσίασαν στα υπόλοιπα τμήματα του σχολείου, παίζοντας μαζί τους και
ενημερώνοντάς τους για τον σημαντικό ρόλο της στο περιβάλλον καθώς και
για τους τρόπους προστασίας της. Η δράση ολοκληρώθηκε με τη δημιουργία
ενός ψηφιακού τραγουδιού από τους μαθητές, στέλνοντας ένα αισιόδοξο
μήνυμα ευαισθητοποίησης και αγάπης για τη μέλισσα και τη φύση!

# data[].attributes.attachment_link.readable_text
Η Δ΄ τάξη του σχολείου μας παρουσίασε τη γιορτή "Ελεύθερη σε χαιρετώ", αφιερωμένη στην Απελευθέρωση της Χίου, τη Δευτέρα 10 Νοεμβρίου .
Με μια συγκινητική εκδήλωση, οι μαθητές μας ταξίδεψαν πίσω στον χρόνο, θυμίζοντάς μας τις ηρωικές στιγμές και τους αγώνες των προγόνων μας για την ελευθερία του νησιού.

Μέσα από θεατρικά δρώμενα, τραγούδια και παραδοσιακούς χορούς, ζωντάνεψαν εικόνες από το παρελθόν και μετέφεραν το μήνυμα της ελευθερίας, της ενότητας και της αγάπης για την πατρίδα.
Το κοινό παρακολούθησε με συγκίνηση και θαυμασμό την προσπάθεια των παιδιών, που με ενθουσιασμό και σεβασμό τίμησαν την ιστορική αυτή ημέρα.

Η εκδήλωση αυτή αποτέλεσε μια ευκαιρία να τιμήσουμε τους προγόνους μας, να θυμηθούμε την ιστορία του τόπου μας και να ανανεώσουμε τη δέσμευσή μας να κρατούμε ζωντανή τη μνήμη και τις αξίες που μας ενώνουν.

Θερμά συγχαρητήρια σε όλους τους μαθητές !

Υπεύθυνοι εκπαιδευτικοί: Κατσάνου Βασιλική (Δ1), Αγκά Βίκυ (Δ2), Πονηρός Αδαμάντιος (ΠΕ79), Ανδρεοπούλου Βασιλική (ΠΕ08), Όσσα Μαρία (ΠΕ91), Τσακός Χαράλαμπος (ΠΕ11)

Το σχολείο μας ανακοινώνει με χαρά τη συμμετοχή του σε δύο νέα, δυναμικά, ευρωπαϊκά έργα eTwinning, τα οποία προσφέρουν στους μαθητές μας την ευκαιρία να αναπτύξουν τις ψηφιακές, γλωσσικές και διαπολιτισμικές τους δεξιότητες μέσα από έναν δημιουργικό και συνεργατικό τρόπο μάθησης.

Το πρώτο έργο είναι το "Time Travelers: An Exploration from the Past to the Future", στο οποίο συνεργαζόμαστε με σχολεία από την Τουρκία, την Ισπανία, την Ιταλία, την Κροατία και τη Σερβία. Σκοπός του είναι η ανακάλυψη σημαντικών πολιτιστικών, επιστημονικών και τεχνολογικών εξελίξεων του παρελθόντος, καλλιεργώντας την κριτική σκέψη.

Το δεύτερο πρόγραμμα είναι το "Green Habits, Bright Futures", σε συνεργασία με την Ισπανία και την Ιταλία. Στόχος του είναι η προώθηση βιώσιμων και υγιεινών συνηθειών, καθώς και η ενθάρρυνση της ενεργού συμμετοχής των μαθητών μας σε "πράσινες" δράσεις στην κοινότητα, με έμφαση στην περιβαλλοντική υπευθυνότητα.

Συνολικά, τα προγράμματα αυτά ενισχύουν τη συνεργασία, τη δημιουργικότητα και τη διαπολιτισμική κατανόηση, συμβάλλοντας στη διαμόρφωση ενεργών Ευρωπαίων πολιτών.

Υπεύθυνοι Εκπαιδευτικοί: Αγκά Βίκυ, Κατσάνου Βάσω, Ντώνη Γεωργία & Κοντογιάννη Μαρία

Την Παρασκευή 31 Οκτωβρίου, οι μαθητές της ΣΤ΄ τάξης του σχολείου μας είχαν την ευκαιρία να συμμετάσχουν στην ενημερωτική ημερίδα της ναυτιλίας που διοργανώθηκε από το Yes Forum στο Ομήρειο Πνευματικό Κέντρο Δήμου Χίου. Οι μαθητές, μέσα από διαδραστική παρουσίαση και βιωματικές δραστηριότητες, είχαν την ευκαιρία να ενημερωθούν για την έννοια, τα χαρακτηριστικά και τις ευκαιρίες που προσφέρει ο κλάδος ναυτιλίας.

Η δράση αυτή πραγματοποιήθηκε στο πλαίσιο του προγράμματος Εργαστηρίων Δεξιοτήτων της Στ΄ τάξης με στόχο να φέρει τους μαθητές πιο κοντά στη ναυτιλία, έναν τομέα στενά συνδεδεμένο με την ιστορία και την ταυτότητα της Χίου. Τέτοιες πρωτοβουλίες ενισχύουν τη σχέση των νέων με τη ναυτική τους κληρονομιά και τους εμπνέουν για το μέλλον.

Ευχαριστούμε το YES Forum και ειδικότερα, την κυρία Δανάη Μπεζαντάκου για την ενημέρωση και ευαισθητοποίηση των μαθητών σχετικά με τον ναυτιλιακό κλάδο. Ευχαριστούμε θερμά και για τα υπέροχα βιβλία που λάβαμε δωρεάν με τίτλο : "Προς θάλασσα μεριά", τα οποία αποτελούν τα πρώτα ελληνικά βιβλία γνώσεων για τη ναυτιλία, ειδικά σχεδιασμένα για μαθητές Δημοτικού και Γυμνασίου.

Τη Δευτέρα, 27 Οκτωβρίου 2025, στην αίθουσα εκδηλώσεων του σχολείου μας πραγματοποιήθηκε η τελετή παράδοσης της ελληνικής σημαίας από τη Διευθύντρια, κα Κωστάζου Ευαγγελία, στον σημαιοφόρο και τους παραστάτες.

Έπειτα, οι μαθητές και οι μαθήτριες της Γ΄ τάξης, τιμώντας την εθνική επέτειο της 28ης Οκτωβρίου, παρουσίασαν θεατρική παράσταση αφιερωμένη στο Έπος του '40. Με τραγούδια, δρώμενα κι αφηγήσεις κατάφεραν να μας συγκινήσουν περιγράφοντας γλαφυρά τον γενναίο αγώνα των Ελλήνων στα βουνά της Πίνδου, τα δύσκολα χρόνια της Κατοχής αλλά και την ηρωική εθνική αντίσταση.

Υπεύθυνοι εκπαιδευτικοί: Αμέντα Λεμονιά (Γ1), Τσούμα Ευγενία (Γ2), Πονηρός Αδαμάντιος (ΠΕ79),Ανδρεοπούλου Βαιλική (ΠΕ 08)

Οι μαθητές και οι μαθήτριες της Γ΄ τάξης

του 1ου Δημοτικού Σχολείου Χίου

σας προσκαλούν στη γιορτή τους για την

επέτειο της 28ης Οκτωβρίου του 1940,

τη Δευτέρα 27 Οκτωβρίου 2025 στις 8:30 π.μ.,

στην αίθουσα εκδηλώσεων του σχολείου μας.

Με αφορμή την Παγκόσμια Ημέρα Ψυχικής Υγείας (10 Οκτωβρίου) πραγματοποιήσαμε με τους μικρούς μαθητές της Α΄ τάξης μια δράση αφιερωμένη στην ενσυναίσθηση, την κατανόηση και την αποδοχή των συναισθημάτων μας. Αφού συγκεντρωθήκαμε σε κύκλο, δημιουργώντας ένα ζεστό περιβάλλον, μιλήσαμε για τα συναισθήματά μας και μέσα από ένα διαδραστικό παιχνίδι ρόλων, υποδυθήκαμε διάφορες συναισθηματικές καταστάσεις. Η δράση ολοκληρώθηκε με τη δημιουργία αφίσας.

Την εβδομάδα που πέρασε, από 9/10/2025 έως 17/10/ 2025, οι μαθητές των Β',Γ', Δ' και Ε' τάξεων είχαν την ευκαιρία να συμμετάσχουν στο εγκεκριμένο από το Υπουργείο Παιδείας περιβαλλοντικό πρόγραμμα "Κυκλική Οικονομία και Μέλλον Χωρίς Απόβλητα" του εκπαιδευτικού μη κερδοσκοπικού φορέα NoWaste21. Η εκπαίδευση ήταν διαδικτυακή μέσω της πλατφόρμας zoom. Οι μαθητές ενημερώθηκαν και ευαισθητοποιήθηκαν για την κυκλική οικονομία και τους άξονες που την περιγράφουν: Πρόληψη, Επαναχρησιμοποίηση και Ανακύκλωση αποβλήτων.

Με αφορμή την 10η Οκτωβρίου, Παγκόσμια Ημέρα Ψυχικής Υγείας, το σχολείο μας διοργάνωσε μια σημαντική εκδήλωση ευαισθητοποίησης για τους μαθητές μας. Η ημέρα αυτή, που έχει καθιερωθεί από τον Παγκόσμιο Οργανισμό Υγείας (Π.Ο.Υ.) με σκοπό την προώθηση της ψυχικής ευεξίας, υπενθυμίζει ότι η ψυχική υγεία είναι μια κατάσταση ισορροπίας, όπου το άτομο αναγνωρίζει τις ικανότητές του και αντιμετωπίζει αποτελεσματικά τις προκλήσεις της ζωής. Στο πλαίσιο αυτό, είχαμε την τιμή να φιλοξενήσουμε την κ. Αφροδίτη-Λυδία Κατσιβά, Κλινική Ψυχολόγο του Κ.Ε.Φ.Ι.ΑΠ. του Γενικού Νοσοκομείου Χίου, η οποία ενημέρωσε όλους τους μαθητές για την κρίσιμη σημασία της ποιότητας ζωής και της ψυχικής υγείας στην καθημερινότητά τους. Μέσα από έναν ανοιχτό διάλογο, οι μαθητές είχαν την ευκαιρία να ανταλλάξουν σκέψεις και να εκφράσουν προβληματισμούς σχετικά με τη διαχείριση δύσκολων συναισθημάτων, με έμφαση στον τρόπο αντιμετώπισης του θυμού.

Θα θέλαμε να ευχαριστήσουμε την ψυχολόγο, κ. Κατσιβά για την πολύτιμη συμβολή της και τα ουσιαστικά μηνύματα που μοιράστηκε με τους μαθητές μας. Το σχολείο μας θα συνεχίζει να στηρίζει δράσεις για το ΕΥΖΗΝ που στοχεύουν στο να δημιουργήσουν ισορροπημένους, υγιείς και ενεργούς πολίτες.

Η Μαθηματική Εταιρεία Χίου βράβευσε στο Ομήρειο Πνευματικό Κέντρο τους μικρούς μας "μαθηματικούς" που διακρίθηκαν στον περσινό πανελλήνιο διαγωνισμό "Μικρός Ευκλείδης".

Θερμά συγχαρητήρια στους μαθητές της Ε΄ και ΣΤ΄ τάξης του σχολείου μας για το σχολικό έτος 2024-2025, που μας έκαναν περήφανους με τη διάκριση τους ! Τους ευχόμαστε να συνεχίσουν με την ίδια αφοσίωση, κατακτώντας νέους στόχους και εμπειρίες.
Τέλος, συγχαρητήρια αξίζουν στους εκπαιδευτικούς της Ε΄ και ΣΤ΄ τάξης για την καθοδήγηση και τη στήριξή τους προς τους μαθητές καθ' όλη τη διάρκεια της περσινής χρονιάς.
Το σχολείο μας συνεχίζει να ενθαρρύνει κάθε προσπάθεια που καλλιεργεί τη γνώση και τη δημιουργικότητα. Η διάκριση των μαθητών μας αποτελεί για εμάς πηγή έμπνευσης και χαράς!

Με πολλή χαρά και αθλητικό πνεύμα, γιορτάσαμε τη Δευτέρα 6 Οκτωβρίου 2025 την Πανελλήνια Ημέρα Σχολικού Αθλητισμού, με κεντρικό σύνθημα "Κινούμαι, Ενεργώ, Δημιουργώ". Όλοι οι μαθητές του σχολείου μας είχαν την ευκαιρία να το ζήσουν στους ιδιόκτητους αθλητικούς χώρους της Φάρκαινας, σε μια μέρα γεμάτη δράση, παιχνίδι και έμπνευση.

Η ημέρα περιλάμβανε ποικίλες δραστηριότητες που προώθησαν την άσκηση, την ομαδικότητα και τη δημιουργικότητα. Στην Αθλητική Δράση, οργανώσαμε δυναμικές αθλοπαιδιές όπως τρέξιμο σκυταλοδρομίας, τον κλασικό αγώνα διελκυστίνδας και φυσικά ποδόσφαιρο. Οι μαθητές των μικρότερων τάξεων διασκέδασαν με τσουβαλοδρομίες και ψυχοκινητικά παιχνίδια. Παράλληλα, στη Δημιουργική Γωνιά, τα παιδιά δημιούργησαν με την εικαστικό μας, εκφράζοντας τη φαντασία τους. Η μεταφορά προς και από τη Φάρκαινα έγινε με περπάτημα (μισής ώρας), προσφέροντας μια ακόμη ευκαιρία για φυσική δραστηριότητα. Η μέρα έκλεισε με γιορτινή διάθεση: βάλαμε μουσική και οι μαθητές χόρεψαν τόσο παραδοσιακούς όσο και μοντέρνους χορούς.

Η επιτυχία της φετινής Αθλητικής Ημέρας επιβεβαίωσε τη σημασία του συνθήματος "Κινούμαι, Ενεργώ, Δημιουργώ". Συγχαρητήρια σε όλους τους μαθητές για τον ενθουσιασμό, την ενεργή τους συμμετοχή και το πνεύμα συνεργασίας που επέδειξαν!

Υπεύθυνοι Εκπαιδευτικοί: Τσακός Χαράλαμπος (ΠΕ11), Καβούκη Μαρία(ΠΕ11) & Ανδρεοπούλου Βασιλική (ΠΕ08)

Σήμερα, 5 Οκτωβρίου, τιμούμε την Παγκόσμια Ημέρα Εκπαιδευτικών, όπως καθιερώθηκε από την UNESCO. Είναι η ημέρα που λέμε ένα μεγάλο "Ευχαριστώ" στους δασκάλους και τις δασκάλες μας σε όλο τον κόσμο, μιας και ο ρόλος τους δεν είναι μόνο να μεταδίδουν γνώσεις, αλλά να γίνονται οδηγοί και πρότυπα, βοηθώντας μας να ανακαλύψουμε τα ταλέντα μας και να χτίσουμε το μέλλον μας.

Όπως είπε ο Νίκος Καζαντζάκης:

"Ιδανικός δάσκαλος

είναι εκείνος που γίνεται γέφυρα για

να περάσει αντίπερα ο μαθητής του.

Και όταν πια του διευκολύνει το πέρασμα,

αφήνεται χαρούμενα να γκρεμιστεί ο ίδιος,

ενθαρρύνοντας τον μαθητή του

να φτιάξει τις δικές του γέφυρες."

Ας εκτιμήσουμε όλοι το πολύτιμο έργο τους.

Χρόνια Πολλά σε όλους τους Εκπαιδευτικούς! 🥳

Με αφορμή την Ευρωπαϊκή Ημέρα Γλωσσών στις 26 Σεπτεμβρίου, οι μαθητές της Ε΄Τάξης συμμετείχαν σε εκπαιδευτικές δράσεις με στόχο την ευαισθητοποίηση σχετικά με τη γλωσσική πολυμορφία και την αξία της εκμάθησης ξένων γλωσσών.

Αρχικά συζητήθηκε η αξία της πολυγλωσσίας και το πόσο σημαντικό είναι να γνωρίζουμε περισσότερες από μία ξένες γλώσσες για να επικοινωνούμε, να συνεργαζόμαστε και να κατανοούμε καλύτερα τους άλλους. Στη συνέχεια, τα παιδιά έπαιξαν ένα διασκεδαστικό κουίζ, όπου μάθαμε πώς να λέμε "γεια" σε 10 ευρωπαϊκές γλώσσες. Οι δραστηριότητες ολοκληρώθηκαν με ομαδικό παιχνίδι αντιστοίχισης εικόνων με τις μεταφράσεις τους σε τέσσερις διαφορετικές ευρωπαϊκές γλώσσες, ενώ οι μαθητές ζωγράφισαν ένα πολύχρωμο πανό με σημαίες από διάφορες ευρωπαϊκές χώρες, καθώς και μια αφίσα αφιερωμένη στην η μέρα.

Υπεύθυνη εκπαιδευτικός: Ασημίνα Σπανολιού

Με χαρά υποδεχτήκαμε την Εκπαιδευτική Βαλίτσα "ΓΗ 2030", ένα καινοτόμο εργαλείο που ενσωματώνει τους 17 Στόχους Βιώσιμης Ανάπτυξης του ΟΗΕ στη σχολική ζωή.

Στο πλαίσιο των δράσεων "Ενεργού Πολίτη", η Βαλίτσα θα αξιοποιηθεί για να μετατρέψει τους μαθητές μας σε ενημερωμένους πολίτες και Πρεσβευτές των Στόχων. Στόχος μας είναι να αποκτήσουν τα εφόδια και τη γνώση ώστε να διαδώσουν το μήνυμα της βιώσιμης ανάπτυξης, συμβάλλοντας ενεργά σε ένα καλύτερο και πιο δίκαιο μέλλον.

Το πρόγραμμα υλοποιείται από την οργάνωση Άγονη Γραμμή Γόνιμη, με τη συνεργασία και υποστήριξη του ομίλου HELLENiQ ENERGY και υπό την αιγίδα του Υπουργείου Παιδείας.

# data[].attributes.attachment_link.title
1ο Δημοτικό Σχολείο Χίου

# data[].attributes.attachment_link.description
Η Δ΄ τάξη του σχολείου μας παρουσίασε τη γιορτή "Ελεύθερη σε χαιρετώ", αφιερωμένη στην Απελευθέρωση της Χίου, τη Δευτέρα 10 Νοεμβρίου . Με μια συγκινητική εκδήλωση, οι μαθητές μας ταξίδεψαν πίσω στον χρόνο, θυμίζοντάς μας τις ηρωικές στιγμές και τους αγώνες των προγόνων μας για την ελευθερία του νησιού.

# data[].attributes.headline
Φέτος… ήρθε η 

# data[].attributes.body
Φέτος… ήρθε η σειρά μας!

Το σχολείο μας, στο πλαίσιο των διασχολικών αγώνων της φετινής χρονιάς, ανέλαβε με χαρά τη φιλοξενία του Δημοτικού Σχολείου Κάμπου, ανταποδίδοντας την περσινή τους ζεστή υποδοχή!

Η αυλή μας γέμισε φωνές και γέλια! Οι μαθητές της Ε΄ και Στ΄ τάξης συναγωνίστηκαν σε ποδόσφαιρο και χάντμπολ με ενθουσιασμό και ευγενή άμιλλα, δίνοντας τον καλύτερό τους εαυτό και απολαμβάνοντας το παιχνίδι με τους νέους τους φίλους!

Στη συνέχεια, οι μαθητές της Στ’ τάξης παρουσίασαν με ιδιαίτερη περηφάνεια τον σχολικό κήπο που αναδιαμόρφωσαν μέσα από τη δράση του ενεργού πολίτη, καθώς και τα μελισσοκομικά φυτά που φύτεψαν στο πλαίσιο του περιβαλλοντικού τους προγράμματος  με τίτλο: «Μικροί Εξερευνητές εν Δράσει: Ταξίδι στον πλανήτη Μέλισσα».

Η μέρα έκλεισε με μια όμορφη επίσκεψη στον Ιερό Ναό Αγίου Γεωργίου Καταδότη, όπου ο πατήρ Μιχαήλ Ζευγιός χάρισε  στους μαθητές μια όμορφη, κατανυκτική εμπειρία. Ακολούθησε μια απλή και κατανοητή παρουσίαση της ιστορίας του χώρου από τη διευθύντρια του σχολείου μας, κ. Ευαγγελία Κωστάζου, ενώ στο τέλος δεν έλειψε το κέρασμα από τις εθελόντριες του ναού, προσθέτοντας μια γλυκιά πινελιά στη μέρα μας!

Ευχαριστούμε θερμά τον ιερέα μας, τις εθελόντριες του ναού, όλους τους εμπλεκόμενους εκπαιδευτικούς για την οργάνωση της δράσης και ειδικότερα τους μαθητές του Δημοτικού Σχολείου του Κάμπου για την όμορφη συντροφιά τους!

# data[].attributes.headline
Μικροί Εξερευνητές εν 

# data[].attributes.body
Μικροί Εξερευνητές εν Δράσει: Ταξίδι στον Πλανήτη Μέλισσα

Οι μαθητές του ΣΤ1, στο πλαίσιο του περιβαλλοντικού προγράμματος «Μικροί εξερευνητές εν δράσει: Ταξίδι στον Πλανήτη Μέλισσα» και του μαθήματος της Κοινωνικής και Πολιτικής Αγωγής, δημιούργησαν ένα πρωτότυπο podcast που μας καλεί να δούμε τον κόσμο της φύσης με άλλη ματιά. Μέσα από μια ζωντανή συζήτηση, τα παιδιά παραλλήλισαν τη θαυμαστή οργάνωση της κυψέλης με τη δημοκρατική κοινωνία των ανθρώπων, αναζητώντας κοινά σημεία στη συνεργασία, τη λήψη αποφάσεων και την προσφορά στο κοινό καλό.

Η σύγκριση αυτή οδήγησε σε βαθιά συμπεράσματα για την αξία της ενότητας και της περιβαλλοντικής ευθύνης, αποδεικνύοντας ότι οι μέλισσες έχουν να μας διδάξουν πολλά περισσότερα από την παραγωγή μελιού. Σας προσκαλούμε να ακούσετε το podcast τους και να ανακαλύψετε τις σημαντικές καταλήξεις στις οποίες έφτασαν οι μικροί μας εξερευνητές, μέσα από μια προσπάθεια που συνδυάζει τη γνώση με τον προβληματισμό.

Υπεύθυνη εκπαιδευτικός: Μαρία Κοντογιάννη

# data[].attributes.attachment_link.title
ΑΝΘΡΩΠΟΙ ΚΑΙ ΜΕΛΙΣΣΕΣ

# data[].attributes.headline
Με μεγάλη χαρά σας παρ

# data[].attributes.body
Με μεγάλη χαρά σας παρουσιάζουμε το σύμβολο του 1ου Δημοτικού Σχολείου Χίου! Το λογότυπό μας δεν είναι απλώς ένα σχέδιο, αλλά οι αξίες που καθοδηγούν τα παιδιά μας κάθε μέρα:

🔹 Η Μέλισσα: Συμβολίζει την εργατικότητα, τη συνέπεια και τη δύναμη της συνεργασίας. Όπως στην κυψέλη, έτσι και στο σχολείο μας, η ομαδική δουλειά φέρνει τους πιο γλυκούς καρπούς! 🍯

🔹 Οι Ανθρώπινες Φιγούρες: Το πιο σημαντικό μας μήνυμα! Συμβολίζουν τη ΣΥΜΠΕΡΙΛΗΨΗ. Στο σχολείο μας κάθε παιδί είναι μοναδικό, ισότιμο και ευπρόσδεκτο. Αγκαλιάζουμε τη διαφορετικότητα και προχωράμε όλοι μαζί, χέρι-χέρι. 🤝🌈

🔹 Το Ανοιχτό Βιβλίο & τα Φύλλα: Η γνώση που μας δίνει φτερά να πετάξουμε ψηλά και η συνεχής ανάπτυξη μέσα σε ένα περιβάλλον σεβασμού και αγάπης. 🌱📚

Συνεχίζουμε να χτίζουμε ένα σχολείο που χωράει όλα τα όνειρα!

#1οΔημοτικόΧίου #ΣχολικόΛογότυπο #Συμπερίληψη #Ομαδικότητα #Παιδεία #Χίος

# data[].attributes.headline
🐝 Μια «Κυψέλη» Γνώσης:

# data[].attributes.body
🐝 Μια «Κυψέλη» Γνώσης: Το 1ο Δημοτικό Χίου Καλωσορίζει την Άνοιξη!

Η άνοιξη έφτασε και τα παράθυρα του σχολείου μας «ζωντάνεψαν»! Με έμπνευση από το νέο μας λογότυπο, οι μαθητές μας μεταμόρφωσαν τις τάξεις τους σε μια πολύχρωμη, δημιουργική κυψέλη.

Για εμάς, η μέλισσα είναι το σύμβολο της εργατικότητας και της συλλογικής προσπάθειας. Οι μαθητές μας, σαν μικρές «εργάτριες της γνώσης», δημιούργησαν χάρτινες κυψέλες και λουλούδια, δίνοντας ζωή στα τζάμια των τάξεων. Συνεχίζουμε να εργαζόμαστε ομαδικά, μετατρέποντας τη μάθηση στην πιο γλυκιά εμπειρία! 🌸✨

# data[].attributes.headline
«Αποκριάτικες 

# data[].attributes.body
«Αποκριάτικες δημιουργίες από την ΣΤ' Τάξη» Οι μαθητές της Έκτης τάξης κατασκευάζουν χειροποίητες μάσκες μέλισσας! Μια όμορφη δράση που εντάσσεται στο περιβαλλοντικό μας πρόγραμμα, συνδυάζοντας τη γιορτινή διάθεση με την ευαισθητοποίηση για τον κόσμο των εντόμων.

# data[].attributes.body
Μέλισσες & Άνθρωποι: Μια Συγκριτική Ματιά

Αν κοιτάξουμε προσεκτικά μέσα σε μια κυψέλη και μετά κοιτάξουμε τη δική μας κοινωνία, θα δούμε δύο κόσμους που μοιάζουν, αλλά και διαφέρουν βαθιά. Είναι η σύγκρουση ανάμεσα στην απόλυτη πειθαρχία της φύσης και την ελευθερία της Δημοκρατίας.

# data[].attributes.headline
Σήμερα, Πέμπτη 12 Φεβρ

# data[].attributes.body
Σήμερα, Πέμπτη 12 Φεβρουαρίου, η ΣΤ΄τάξη του σχολείου μας είχε τη χαρά να υποδεχθεί τον μελισσοκόμο, κ.Στέλιο Καμπούρη,  ο οποίος μας παρουσίασε τον συναρπαστικό κόσμο της μελισσοκομίας μέσα από τα εργαλεία της δουλειάς του, όπως τη στολή, το καπνιστήρι και την κυψέλη. Το πιο συγκλονιστικό απ΄όλα είναι ότι μας έδειξε από κοντά κοινωνία ζωντανών μελισσών μέσα σε ειδική κυψέλη παρατήρησης με διαφανές τζάμι!

Ιδιαίτερη σημασία δόθηκε στον πολύτιμο ρόλο της μέλισσας στην επικονίαση και στη συμβολή της στη διατήρηση της ζωής και της βιοποικιλότητας. Κατανοήσαμε ότι η μέλισσα δεν προσφέρει μόνο μέλι, αλλά φροντίζει για την αναπαραγωγή των φυτών και κατ΄επέκταση για την τροφή που φτάνει στο τραπέζι μας!

Η δράση αυτή μας ευαισθητοποίησε με έναν πολύ ιδιαίτερο τρόπο για την ανάγκη προστασίας των μελισσών και του περιβάλλοντος.

Προστατεύοντας τη μέλισσα, προστατεύουμε το μέλλον του οικοσυστήματος και της ανθρωπότητας!

Ευχαριστούμε θερμά τον κ. Στέλιο Καμπούρη για την τόσο ενδιαφέρουσα παρουσίαση που μας έκανε!

# data[].attributes.headline
Ψηφιακό βιβλίο για την

# data[].attributes.body
Ψηφιακό βιβλίο για την εργασία του μελισσοκόμου.

# data[].attributes.headline
Ψηφιακό βιβλίο για τη 

# data[].attributes.body
Ψηφιακό βιβλίο για τη ζωή της βασίλισσας.

# data[].attributes.attachment_link.readable_text
"Η γωνιά της μέλισσας" του σχολείου μας ταξίδεψε στο 16ο Φεστιβάλ Ελληνικού Μελιού & Προϊόντων Μέλισσας, που πραγματοποιήθηκε με μεγάλη επιτυχία στις 5-7 Δεκεμβρίου στο Εκθεσιακό Κέντρο Περιστερίου. Οι χιλιάδες επισκέπτες είχαν την ευκαιρία να γνωρίσουν τον πλούτο της ελληνικής γης, από σπάνιες ποικιλίες μελιού (ρίγανης, λεβάντας, βαμβακιού) μέχρι παραδοσιακές κεραλοιφές και σούπερ τροφές.

Στο πλαίσιο του προγράμματος της ΣΤ΄ τάξης "Μικροί εξερευνητές εν δράσει: Ταξίδι στον Πλανήτη Μέλισσα", η δράση μας απέκτησε έναν ιδιαίτερο συμβολισμό: Ο κ. Χρήστος Γιαννόπαπας προσέφερε μια κυψέλη στην επιχείρηση Melissavet από την Ικαρία. Με αυτή τη χειρονομία, η αγάπη μας για τη μελισσοκομία και την τέχνη "ταξιδεύει" μέχρι το γειτονικό νησί, ενισχύοντας τους δεσμούς της σχολικής μας κοινότητας με τους παραγωγούς του τόπου μας.

Κατηγορίες Αειφόρο Ελληνικό Σχολείο, Περιβαλλοντική Αγωγή, Προγράμματα

# data[].attributes.attachment_link.authors[].name
1ο Δημοτικό Σχολείο Χίου

# data[].attributes.attachment_link.title
Από το σχολείο μας στο Φεστιβάλ Μελιού: Μια κυψέλη γεμάτη αγάπη ταξιδεύει για την Ικαρία!

# data[].attributes.attachment_link.description
"Η γωνιά της μέλισσας" του σχολείου μας ταξίδεψε στο 16ο Φεστιβάλ Ελληνικού Μελιού & Προϊόντων Μέλισσας, που πραγματοποιήθηκε με μεγάλη επιτυχία στις 5-7 Δεκεμβρίου στο Εκθεσιακό Κέντρο Περιστερίου. Οι χιλιάδες επισκέπτες είχαν την ευκαιρία να γνωρίσουν τον πλούτο της ελληνικής γης, από σπάνιες ποικιλίες μελιού (ρίγανης, λεβάντας, βαμβακιού) μέχρι παραδοσιακές κεραλοιφές και σούπερ τροφές.

# data[].attributes.headline
Ψηφιακό βιβλίο  για  τ

# data[].attributes.body
Ψηφιακό βιβλίο για την κοινωνία των μελισσών.

# data[].attributes.attachment_link.authors[].name
1ο Δημοτικό Σχολείο Χίου

# data[].attributes.attachment_link.title
Δράση Ευαισθητοποίησης από τη ΣΤ΄ τάξη για τη θρεπτική αξία του μελιού

# data[].attributes.attachment_link.description
Μετά την ενημέρωση από τη διατροφολόγο κ. Νικολέτα Τουρλιώτη για τα πολλαπλά οφέλη του μελιού και τους τρόπους ένταξής του στην καθημερινή διατροφή, οι μαθητές της ΣΤ΄ τάξης , στο πλαίσιο του περιβαλλοντικού προγράμματος «Μικροί εξερευνητές εν Δράσει: Ταξίδι στον Πλανήτη Μέλισσα», ανέλαβαν ενεργό ρόλο!

# data[].attributes.attachment_link.title
ΓΩΝΙΑ ΤΗΣ ΜΕΛΙΣΣΑΣ ΣΤΟ 1ο ΔΗΜΟΤΙΚΟ ΣΧΟΛΕΙΟ ΧΙΟΥ :: beelosophy

# data[].attributes.attachment_link.description
Μαθητές και εκπαιδευτικοί* του 1ου Δημοτικού σχολείου Χίου ΙΩΑΝΝΗΣ ΠΑΤΕΡΑΣ αξιοποίησαν τις συναρπαστικές γνώσεις που μας προσφέρουν οι Μέλισσες για το περιβάλλον, τον πολιτισμό, τη βιολογία, την οικολογία και τη διατροφή. Στο πλαίσιο του περιβαλλοντικού προγράμματος και με επιπρόσθετη αφορμή το πρόγραμμα περιβαλλοντικής εκπαίδευσης “BEE COSMOS” της…

# data[].attributes.attachment_link.title
Πιστοποιητικό-1536x1086

# data[].attributes.headline
Στο σχολείο μας φτιάξα

# data[].attributes.body
Στο σχολείο μας φτιάξαμε τη Γωνιά της Μέλισσας, όχι τυχαία. Με τις τέσσερις κυψέλες από τη Beelosophy, θέλουμε να συμβολίσουμε τα ακόλουθα:

Οι μέλισσες, χωρίς πολλά λόγια, λειτουργούν άψογα. Κάθε μια ξέρει τι να κάνει: πετάει, ψάχνει, προσφέρει. Όχι για προσωπικό όφελος, αλλά γιατί νοιάζεται για την κυψέλη, για τις επόμενες γενιές.

Από αυτή την αφοσίωση γεννιέται το μέλι. Δεν είναι απλά τροφή, είναι μια πράξη αγάπης και φροντίδας, ένα δώρο χωρίς προσδοκία.

Αυτός ο μικρός κόσμος μας διδάσκει ότι η αληθινή αγάπη δεν χρειάζεται μεγάλα λόγια. Χτίζεται από πράξεις, από συνέπεια, από το να είσαι εκεί. Όπως η μέλισσα που κάθε πρωί φροντίζει το κομμάτι της, συμβάλλοντας στο κοινό καλό.

Η αγάπη μοιάζει με μέλι: γλυκαίνει τα πάντα και μένει.

Ας κρατήσουμε αυτό το μάθημα από τη γωνιά της μέλισσας, υπενθυμίζοντάς μας την αξία της προσφοράς και της αφοσίωσης.

https://1dim-chiou.chi.sch.gr/?p=19520

# data[].attributes.headline
Την Πέμπτη 5 Ιουνίου, 

# data[].attributes.body
Την Πέμπτη 5 Ιουνίου, το σχολείο μας γιόρτασε την Παγκόσμια Ημέρα Περιβάλλοντος με μια σειρά από σημαντικές δράσεις ευαισθητοποίησης. Στο πλαίσιο αυτής της πρωτοβουλίας, όλοι οι μαθητές και οι εκπαιδευτικοί επισκεφτήκαμε το Δημαρχείο. Εκεί, επιδώσαμε στον Δήμαρχο επιστολές σχετικά με την προστασία του περιβάλλοντος και μια αφίσα με θέμα το νερό, τονίζοντας τη ζωτική του σημασία. Στη δράση παραβρέθηκε και ο πρόεδρος της ΔΙΑΝΟΧ, ο οποίος προσέφερε στους μαθητές μας υφασμάτινες τσάντες, ένα συμβολικό δώρο με οικολογικό μήνυμα. Στη συνέχεια, οι μαθητές μας παρέμειναν στην πλατεία Βουνακίου, όπου διένειμαν φυλλάδια ευαισθητοποίησης για την προστασία του πλανήτη από την κλιματική αλλαγή. Οι δράσεις αυτές εντάσσονται στο Πρόγραμμα Σπουδών «Δράσεις Ενεργού Πολίτη» και αποτελούν μέρος της δέσμευσης του σχολείου μας για την αειφορία. Το σχολείο μας, έχοντας διακριθεί με τη σημαία του Αειφόρου Ελληνικού Σχολείου, έχει ενσωματώσει την περιβαλλοντική συνείδηση και την αειφόρο ανάπτυξη σε όλες τις πτυχές της σχολικής ζωής.

# data[].attributes.attachment_link.title
Παγκόσμα Ημέρα Περιβάλλοντος

# data[].attributes.headline
Κάθε χρόνο, το σχολείο

# data[].attributes.body
Κάθε χρόνο, το σχολείο μας μεταμορφώνεται σε ένα εργαστήρι δημιουργίας, καθώς οι μαθητές μας, με την καθοδήγηση των δασκάλων τους, φτιάχνουν μοναδικές χριστουγεννιάτικες και πασχαλινές κατασκευές από μελισσοκέρι. Αυτή η αγαπημένη παράδοση δεν είναι απλώς μια ευκαιρία για έκφραση, αλλά ένα ολοκληρωμένο εκπαιδευτικό πρόγραμμα που συνδυάζει τη γνώση με την πράξη. Φέτος, η εμπειρία τους ξεκίνησε με μια επίσκεψη σε ένα μελισσοκομείο, όπου οι μαθητές είδαν από κοντά τη ζωή των μελισσών και κατανόησαν πώς παράγεται αυτό το θαυμαστό υλικό. Η άμεση επαφή με την πηγή της πρώτης ύλης έδωσε ένα νέο νόημα στην κάθε δημιουργία τους.

Μετά την επίσκεψη, και έχοντας πλέον πλήρη εικόνα της διαδικασίας, οι μικροί μας δημιουργοί ξεκίνησαν με ενθουσιασμό την παραγωγή. Με μεράκι και φαντασία, δημιούργησαν θεραπευτικές κηραλοιφές με αγνά συστατικά, αρωματικά χριστουγεννιάτικα κεριά που γεμίζουν τα σπίτια με ζεστασιά, και μοναδικές πασχαλινές λαμπάδες, μεταφέροντας το φως και την παράδοση της Ανάστασης. Κάθε κατασκευή αποτελεί καρπό συνεργασίας και ανάπτυξης δεξιοτήτων στη χειροτεχνία, την υπομονή και την ομαδικότητα.

Αυτή η δραστηριότητα έχει γίνει θεσμός στο σχολείο μας, παρουσιάζοντας τις δημιουργίες των μαθητών σε σχολικά παζάρια και ενισχύοντας τη σύνδεσή τους με τη φύση. Η μυρωδιά του μελισσοκεριού στο σχολείο μας είναι πλέον συνώνυμη με τη δημιουργικότητα, τη μάθηση και την αγάπη για το περιβάλλον, κρατώντας ζωντανές τις παραδόσεις μας και προσφέροντας πολύτιμες δεξιότητες στους μαθητές μας.

https://1dim-chiou.chi.sch.gr/?p=19372

# data[].attributes.attachment_link.title
ΜΕΛΙΣΣΟΚΟΜΕΙΟ

# data[].attributes.attachment_link.title
ΠΑΓΚΟΣΜΙΑ ΗΜΕΡΑ ΜΕΛΙΣΣΑΣ ΣΤΟ 1ο ΔΗΜΟΤΙΚΟ ΣΧΟΛΕΙΟ ΧΙΟΥ :: beelosophy

# data[].attributes.attachment_link.description
Μαθητές της Δ′ και Ε′ τάξης, καθώς και του ολοήμερου των μεγαλύτερων τάξεων του 1ου Δημοτικού σχολείου Χίου ”ΙΩΑΝΝΗΣ ΠΑΤΕΡΑΣ”, με την καθοδήγηση των εκπαιδευτικών των τάξεων, υλοποίησαν υποδειγματικά το πρόγραμμα περιβαλλοντικής εκπαίδευσης “BEE COSMOS” της BEELOSOPHY και πρόσθεσαν δικά τους καινοτόμα στοιχεία!

# data[].attributes.headline
Στις 20 Μαΐου γιορτάσα

# data[].attributes.body
Στις 20 Μαΐου γιορτάσαμε την Παγκόσμια Ημέρα Μέλισσας, αφιερωμένη στους επικονιαστές μας. Οι μέλισσες και άλλα έντομα είναι μικροσκοπικοί ήρωες που εξασφαλίζουν το 1/3 της παγκόσμιας παραγωγής τροφίμων και τη ζωή στα οικοσυστήματα. Η συμβολή τους είναι ζωτικής σημασίας.

Φέτος, το σχολείο μας συμμετέχει ενεργά στον εορτασμό! Διακοσμούμε τις τέσσερις κυψέλες που μας έστειλε η Beelosophy τιμώντας έτσι τη σπουδαιότητα αυτών των πλασμάτων. Τα αποτελέσματα της δημιουργικής μας προσπάθειας θα τα δείτε σύντομα!

Μείνετε συντονισμένοι για να ανακαλύψετε τις μοναδικές δημιουργίες μας και να δείτε πώς οι μαθητές μας αγκαλιάζουν την προστασία των μελισσών μέσα από την τέχνη!

https://1dim-chiou.chi.sch.gr/?p=19139

# data[].attributes.headline
Τη Δευτέρα 12 Μαΐου, ο

# data[].attributes.body
Τη Δευτέρα 12 Μαΐου, οι μαθητές του Ε΄2, μαζί με τον δάσκαλό τους κ. Χρήστο Γιαννόπαπα, συμμετείχαν σε μια ενδιαφέρουσα διαδικτυακή συζήτηση με τον κ. Ιωάννη Κατσογιάννη. Ο κ. Κατσογιάννης, αναπληρωτής Καθηγητής του Τμήματος Χημείας του ΑΠΘ και διευθυντής του Ινστιτούτου αειφόρου διαχείρισης των υδάτων και δικαίου του νερού του EPLO, συνομίλησε με τα παιδιά στο πλαίσιο του προγράμματος «Chios–Water–SOS» της ΔΕΥΑΧ.

Κατά τη διάρκεια της συνάντησης, οι μαθητές είχαν την ευκαιρία να συζητήσουν για το σημαντικό πρόβλημα της ύδρευσης και της λειψυδρίας στη Χίο, καθώς και για πιθανές στρατηγικές αντιμετώπισής του.

Θα θέλαμε να ευχαριστήσουμε θερμά τον κ. Κατσογιάννη για την άκρως εποικοδομητική συζήτηση και τις πολύτιμες γνώσεις που μοιράστηκε με τους μαθητές μας

https://1dim-chiou.chi.sch.gr/?p=18968

# data[].attributes.headline
Μια ξεχωριστή και γευσ

# data[].attributes.body
Μια ξεχωριστή και γευστική εμπειρία έζησαν οι μαθητές της Δ΄ και της Ε΄ τάξης την Τετάρτη 9 Απριλίου 2025, καθώς είχαν την ευκαιρία να παρακολουθήσουν και να συμμετάσχουν στην παρασκευή του αγαπημένου παραδοσιακού παστελιού.

Η πρόσκληση του σχολείου μας βρήκε θερμή ανταπόκριση από την κα Καλλιόπη Φλωράδη και την κα Μαρίνα Παπαλιώδη, μητέρα και θεία του μαθητή της Δ΄ τάξης, Ζαννή. Με χαρά μοιράστηκαν τα μυστικά της τέχνης τους, παρουσιάζοντας βήμα προς βήμα τη διαδικασία παρασκευής αυτού του θρεπτικού γλυκού, με κύρια συστατικά το σουσάμι και το μέλι.

Οι μαθητές παρακολούθησαν με αμείωτο ενδιαφέρον κάθε στάδιο, από την ανάμειξη των υλικών μέχρι τη δημιουργία των λαχταριστών μπαρών και το ευχάριστο σερβίρισμα.

Εκφράζουμε τις θερμές μας ευχαριστίες στην κα Καλλιόπη Φλωράδη και στην κα Μαρίνα Παπαλιώδη για την ευγενική τους παρουσία και τη δημιουργία αυτού του νόστιμου κεράσματος. Ιδιαίτερες ευχαριστίες οφείλονται στην κα Μαρίνα Παπαλιώδη για τη γενναιόδωρη προσφορά όλων των υλικών που χρησιμοποιήθηκαν για την παρασκευή του παστελιού.

Ήταν μια ημέρα γεμάτη γεύση, μάθηση και δημιουργικότητα, που σίγουρα θα μείνει αξέχαστη στους μαθητές μας!

https://1dim-chiou.chi.sch.gr/?p=18705

# data[].attributes.attachment_link.title
33 reactions | Οι μαθητές της  Δ΄ και Ε΄ τάξης μυούνται στα μυστικά του παραδοσιακού παστελιού!

Μια ξεχωριστή και γευστική εμπειρία έζησαν οι μαθητές της Δ΄ και της Ε΄... | By 1o Δημοτικό Σχολείο Χίου " Ιωάννης Πατέρας" | Facebook

# data[].attributes.attachment_link.description
Οι μαθητές της  Δ΄ και Ε΄ τάξης μυούνται στα μυστικά του παραδοσιακού παστελιού!

Μια ξεχωριστή και γευστική εμπειρία έζησαν οι μαθητές της Δ΄ και της Ε΄...

# data[].attributes.headline
Το σχολείο μας, στο πλ

# data[].attributes.body
Το σχολείο μας, στο πλαίσιο του περιβαλλοντικού προγράμματος των Δ’ και Ε’ τάξεων, υποδέχτηκε με χαρά τέσσερις κυψέλες, προσφορά της Beelosophy. Η Beelosophy, ένας μη κερδοσκοπικός φορέας αναγνωρισμένος από το Υπουργείο Πολιτισμού και το Υπουργείο Εσωτερικών, μας βοηθά να ανακαλύψουμε τον συναρπαστικό κόσμο των μελισσών και τη σημασία τους για το περιβάλλον και τον πολιτισμό μας.

Ευχαριστούμε θερμά τη Beelosophy και τον κ. Άγγελο Καραγιάννη για την πολύτιμη συνεργασία και την προσφορά τους, που συμβάλλει στην περιβαλλοντική συνείδηση των μαθητών μας και της ευρύτερης σχολικής κοινότητας.

https://1dim-chiou.chi.sch.gr/?p=18509

# data[].attributes.headline
Την Παρασκευή 7 Μαρτίο

# data[].attributes.body
Την Παρασκευή 7 Μαρτίου, οι μαθητές της Ε΄ τάξης, στο πλαίσιο Προγράμματος Σπουδών «Δράσεις Ενεργού Πολίτη», υποδέχτηκαν την άνοιξη φυτεύοντας  δεντράκια  σε δασική έκταση της Παναγιάς Βοήθειας. Στη συνέχεια, έκαναν πεζοπορία στην περιοχή Σήφι καθαρίζοντας το μονοπάτι από μικρά σκουπίδια με σακούλες και γάντια μιας χρήσης και ξεναγήθηκαν έξω από τον χώρο του Λωβοκομείου Χίου. Η όμορφη δράση μας ολοκληρώθηκε με τους μαθητές να πετάνε χαρταετό και να απολαμβάνουν χορταστικές φέτες ψωμιού με ρίγανη και λάδι από τις ελιές που είχαν μαζέψει!

Μέσα από την παραπάνω δράση, οι μαθητές ενίσχυσαν την περιβαλλοντική τους συνείδηση, συνεργάστηκαν αρμονικά και άφησαν το δικό τους “πράσινο αποτύπωμα”.

Ευχαριστούμε θερμά τη Διεύθυνση Δασών Χίου για την προσφορά των δέντρων και την πολύτιμη βοήθειά τους στη δεντροφύτευση.

https://1dim-chiou.chi.sch.gr/?p=18175

# data[].attributes.headline
Η μέλισσα, ένα πλάσμα 

# data[].attributes.body
Η μέλισσα, ένα πλάσμα που συνδέθηκε άρρηκτα με τον άνθρωπο από την αρχαιότητα, κατέχει μια ξεχωριστή θέση στην ελληνική μυθολογία. Σύμβολο γονιμότητας, εργατικότητας και σοφίας, η μέλισσα έγινε αντικείμενο σεβασμού και λατρείας.

Οι αρχαίοι Έλληνες πίστευαν ότι οι μέλισσες ήταν θεϊκά απεσταλμένες, φέρνοντας το νέκταρ και τη γύρη από τους θεούς του Ολύμπου. Μάλιστα, η μέλισσα θεωρούνταν τόσο σημαντική, που οι αρχαίοι Έλληνες πίστευαν ότι αν μια μέλισσα ακουμπούσε τα χείλη ενός παιδιού, αυτό θα αποκτούσε χαρισματικές ικανότητες στις τέχνες και τα γράμματα.

Ο μύθος αναφέρει ότι μέλισσες «φίλησαν» φιλοσόφους όπως ο Σοφοκλής και ο Πλάτων, χαρίζοντάς τους τη σοφία και την έμπνευση που τους διέκρινε.

Σήμερα, γνωρίζουμε περίπου 20.000 είδη μελισσών, με την καθεμία να παίζει έναν μοναδικό ρόλο στο οικοσύστημα. Στο πλάισιο του περιβαλλοντικού προγράμματος “Μικροί εξερευνητές εν δράσει” που εκπονείται από την Δ΄και Ε΄ταξη , οι μαθητές με την καθοδήγηση της εκπαιδευτικού των εικαστικών, κα. ΄Αντζελας Σκουρλής, κατασκεύασαν τρισδιάστατες μέλισσες.

https://1dim-chiou.chi.sch.gr/?p=17881

# data[].attributes.headline
Την Τρίτη  26&nbs

# data[].attributes.body
Την Τρίτη  26  Νοεμβρίου, πραγματοποιήθηκε εκπαιδευτική επίσκεψη των Δ΄ και Ε΄ τάξεων του σχολείου μας στον Μελισσοκομικό Συνεταιρισμό Χίου, στο Χαλκειός. Οι μαθητές ενημερώθηκαν από τον δάσκαλο του σχολείου μας κ. Χρήστο Γιαννόπαπα, για τα μέρη, τα είδη των κυψελών, καθώς και για τους σωστούς χειρισμούς που θα πρέπει να εφαρμόζει ο μελισσοκόμος για να παράγει μέλι καλής ποιότητας. Επίσης, ο κ. Χρήστος μας ξενάγησε στις εγκαταστάσεις του Συνεταιρισμού, όπου τα παιδιά είχαν τη δυνατότητα να γνωρίσουν τον τρόπο παραλαβής, τυποποίησης και παράδοσης του μελιού!

Το πρόγραμμα έκλεισε γλυκά, με τους μαθητές μας να  απολαμβάνουν από μια χορταστική φέτα ψωμιού με μέλι!

https://1dim-chiou.chi.sch.gr/?p=17347